

# Event Details

- **Event Name**: Hatrészes és Hatképes Történet Módszere és a Hétlépcsős elemzés
- **Event Start and End Date**: Sat, 21 Mar, 2026 at 09:00 am
- **Event Description**: Akkreditált képzésünk célja, hogy a résztvevők elsajátítsák a Mooli Lahad professzor által kifejlesztett Hatrészes Történet Módszerét (Six-Part Story Method, 6PSM) és a hozzá kapcsolódó Hétlépcsős elemzési keretet, valamint Pap Erika és Komáromi Erzsébet nevéhez köthető Hatképes Történet módszerét. A módszer eredetileg a stresszkezelési stratégiák és a reziliencia felmérésére szolgált, azonban mára széles körben alkalmazott eszközzé vált a klinikai diagnosztikában, a terápiás munkában és a traumafeldolgozásban egyaránt. A négy napos képzés során a résztvevők sajátélményű és elméleti blokkokon keresztül megtanulják a módszer egyéni és csoportos alkalmazását, megismerkednek a BASIC Ph reziliencia-modellel, és készségeket szereznek a gyermekpszichiátriai és a klinikai munkában való felhasználáshoz is.

Célcsoport: Alkalmazott egészségpszichológiai szakpszichológusok, gyermek- és ifjúságpszichiáterek, klinikai addiktológiai szakpszichológusok, klinikai szakpszichológusok, pszichológusok, gyógypedagógusok, szociális munkások.
(FAR: B/2025/001635)

Előadások részletes tematikája
1. NAP – 2026. március 21. (szombat)
1. előadás (9:30–11:00)

A Hatrészes Történet (6PSM) módszere az egyéni alkalmazásban – sajátélmény blokk
Előadók: Pap Erika – klinikai szakpszichológus, szimbólumterapeuta, MBT terapeuta és: Komáromi Erzsébet Katalin – művészetterapeuta, iparművész

A sajátélményű blokk során a résztvevők maguk is átélik a Hatrépes Történet alkotásának folyamatát. A módszer standard instrukcióit követve mindenki létrehozza saját hat részből álló történetét, rajzos formában.

A sajátélmény után közös reflexióra kerül sor, ahol a résztvevők megoszthatják élményeiket az alkotási folyamatról. A hangsúly nem az értelmezésen, hanem a módszer megtapasztalásán és a személyes rezonanciák megfigyelésén van.

2. előadás (11:30–13:00)

Bevezetés a Hatrészes Történet Módszerébe - előadás

A Hatképes Történet Módszerét (Six-Part Story Method, 6PSM) Mooli Lahad izraeli pszichológus fejlesztette ki az 1980-as években, eredetileg a stresszhelyzetekkel való megküzdés vizsgálatára. A módszer Marie-Louise von Franz jungiánus analitikus meseértelmezési munkáján alapul, aki a mesék és álmok hat archetipikus elemét azonosította.

A módszer lényege, hogy a kliens egy új, fiktív történetet alkot hat strukturált elem mentén: főszereplő (nem feltétlenül ember), feladat vagy küldetés, segítő tényezők, akadályok, fordulópont és befejezés. Az alkotás során a kliens tudattalan mintázatai, megküzdési stratégiái és világhoz való viszonya metaforikus formában jelennek meg.

Az előadás során áttekintjük a módszer történeti hátterét, elméleti alapjait és a klinikai alkalmazás kereteit. Megvizsgáljuk, miben különbözik a 6PSM más projektív eljárásoktól, és hogyan illeszkedik a narratív terápiás megközelítésekhez.

3. előadás (13:30–15:00)

A Hatrészes Történet egyéni alkalmazási lehetőségének módszertana a klinikai diagnosztikában és terápiás csoportokban – sajátélmény blokk

A sajátélményű blokk folytatásaként a résztvevők megismerkednek a Hatrészes Történet képzőművészeti alkalmazásának sajátosságaival. A módszer nemcsak rajzos, hanem festett, kollázs vagy vegyes technikájú formában is megvalósítható.

Az előadás során megvizsgáljuk, hogyan befolyásolja az alkotás médiumának megválasztása a történet kibontakozását és a projektív tartalmakat. A képzőművészeti megközelítés lehetőséget ad a preverbiális élmények és a szavakba nehezen önthető tartalmak megjelenítésére.

A résztvevők kipróbálják a módszer különböző vizuális variációit, és közös megbeszélésen reflektálnak a technikák közötti különbségekre.

4. előadás (15:15–16:45)

Eszközök és módszertani igények

Az előadás során áttekintjük a módszer technikai feltételeit: a papírméretek és -típusok, a rajzeszközök (ceruzák, kréták, festékek) kiválasztásának szempontjait.

Megvizsgáljuk a szetting kialakításának kérdéseit: hogyan alakítsunk ki biztonságos alkotói teret, milyen instrukciók segítik a kliens bevonódását, és hogyan kezeljük a technikai elakadásokat. Kitérünk a dokumentálás módszereire is: a történetek és alkotások rögzítése, az audiofelvételek készítése és transzkripciója.

A résztvevők gyakorlati tippeket kapnak a módszer saját munkakörnyezetükben való bevezetéséhez.

2. NAP – 2026. március 22. (vasárnap)
5. előadás (9:30–11:00)

A Hatképes Történet csoportos alkalmazásának képzőművészet terápiás lehetőségei – sajátélmény
Előadók: Pap Erika – klinikai szakpszichológus, szimbólumterapeuta, MBT terapeuta és: Komáromi Erzsébet Katalin – művészetterapeuta, iparművész

A csoportos alkalmazás sajátos dinamikát és terápiás lehetőségeket kínál. A sajátélményű blokk során a résztvevők megtapasztalják, hogyan működik a Hatképes Történet csoportban: a párhuzamos alkotás, a közös reflexió és a történetek megosztásának folyamatát.

A csoportos szettingben a módszer nemcsak egyéni diagnosztikus és terápiás eszközként működik, hanem a csoportdinamika és az interperszonális mintázatok feltárására is alkalmas. A résztvevők megfigyelhetik, hogyan rezonálnak egymás történetei, milyen kollektív témák jelennek meg, és hogyan hat a csoport jelenléte az alkotási folyamatra.

6. előadás (11:30–13:00)

A Hatképes Történet csoportos alkalmazásának képzőművészet terápiás lehetőségei – sajátélmény (folytatás)

A sajátélményű blokk második részében a csoportos Hatképes Történet reflexiós fázisára és a terápiás feldolgozás módszereire fókuszálunk. A résztvevők megismerkednek a történetek csoportos megosztásának és közös értelmezésének technikáival.

Megvizsgáljuk, hogyan facilitálható a csoportos reflexió úgy, hogy az alkotó megtartsa az értelmezés feletti kontrollt, miközben a csoport visszajelzései gazdagítják a megértést. Kitérünk a terapeuta szerepére: hogyan egyensúlyozzon a facilitátor a támogató jelenlét és a túlzott beavatkozás elkerülése között.

7. előadás (14:00–15:30)

A színházterápia és a pszichodráma hatótényezői a módszer alkalmazása során

A Hatképes Történet Módszere természetes módon kapcsolódik a drámaterápiás és pszichodrámai megközelítésekhez. A történet nemcsak vizuális, hanem dramatikus formában is feldolgozható: a karakterek megszólaltatása, a jelenetek eljátszása és a szerepcsere mind mélyíthetik a terápiás hatást.

Az előadás során áttekintjük a drámaterápia és pszichodráma alapfogalmait, és megvizsgáljuk, hogyan integrálhatók ezek a módszerek a Hatképes Történet munkába. A dramatikus megtestesítés (embodiment), a távolítás (distancing) és a szerepjáték (role-play) technikái mind alkalmazhatók a történetek feldolgozásában.

8. előadás (15:45–17:15)

BASIC Ph – a reziliencia és coping multi-modális modellje

A BASIC Ph modellt Mooli Lahad és Ofra Ayalon fejlesztette ki a reziliencia és a megküzdési stratégiák integratív megértésére. A modell hat megküzdési csatornát azonosít: Belief (hit, értékek), Affect (érzelmek), Social (társas támogatás), Imagination (képzelet), Cognition (megismerés, gondolkodás) és Physical (testi, fiziológiai).

A modell alapgondolata, hogy minden ember rendelkezik belső erőforrásokkal, amelyek stresszhelyzetben mozgósíthatók. A Hatképes Történet egyik diagnosztikus értéke, hogy a történetben megjelenő elemek alapján azonosíthatók a kliens preferált megküzdési csatornái.

Az előadás során megismerkedünk a BASIC Ph modell elméleti hátterével, kutatási evidenciáival és a klinikai alkalmazás lehetőségeivel.

3. NAP – 2026. április 11. (szombat)

9. előadás (9:30–11:00)

Történetmesélés és gyógyító meseterápia – módszertanok ötvözésének lehetőségei és kihívásai
Előadók: Pap Erika – klinikai szakpszichológus, szimbólumterapeuta, MBT terapeuta és: Komáromi Erzsébet Katalin – művészetterapeuta, iparművész

A Hatképes Történet Módszere és a gyógyító meseterápia egyaránt a narratív megközelítésekből táplálkozik, de eltérő fókusszal működik. Míg a meseterápia gyakran meglévő történetekkel dolgozik, a 6PSM új, egyedi történet alkotására épül.

Az előadás során megvizsgáljuk, hogyan kombinálhatók ezek a módszerek a klinikai gyakorlatban. Mikor érdemes meglévő meséket használni, és mikor célszerűbb az egyéni történetalkotás? Hogyan segíthetik egymást a módszerek a terápiás folyamatban? Kitérünk a biblioterápia és a narratív terápia kapcsolódási pontjaira is.

10. előadás (11:30–13:00)

A Hétlépcsős elemzés elméleti keretei és gyakorlati jelentősége

A Hétlépcsős elemzés strukturált keretet ad a Hatképes Történet értelmezéséhez. Az elemzés lépései a következők: (1) a főszereplő jellemzése, (2) a környezet és kontextus vizsgálata, (3) a feladat/küldetés természete, (4) a segítő tényezők azonosítása, (5) az akadályok feltárása, (6) a fordulópont és megküzdési stratégia elemzése, (7) a befejezés és kimenetel értékelése.

Az előadás során részletesen áttekintjük az egyes lépéseket és az értelmezés szempontjait. Megvizsgáljuk, hogyan tükröződnek a történetben a kliens megküzdési mintázatai, kapcsolati sémái és világképe. Kitérünk az értelmezés buktatóira és a túlinterpretálás elkerülésének módjaira is.

11. előadás (14:00–15:30)

Klinikai esetelemzés videó demonstrációval

Az elméleti ismeretek elmélyítése érdekében videófelvételeken keresztül tanulmányozzuk a Hatképes Történet Módszerének klinikai alkalmazását. A bemutatott esetek különböző korosztályokat és diagnosztikus kérdéseket reprezentálnak.

A videóelemzés során a résztvevők megfigyelhetik a terapeuta instrukciós stílusát, a kliens alkotási folyamatát és a reflexiós fázis dinamikáját. Közös megbeszélés keretében elemezzük a látottakat, és összevetjük a különböző esetekben megjelenő mintázatokat.

12. előadás (16:00–17:30)

A Hatképes Történet módszertana a gyermekpszichiátriai rehabilitációban

A gyermekpszichiátriai munka sajátos kihívásokat és lehetőségeket jelent a Hatképes Történet alkalmazásában. A módszer különösen alkalmas lehet olyan esetekben, ahol a verbális kifejezőkészség korlátozott, vagy ahol a direkt megközelítés ellenállást vált ki.

Az előadás során megvizsgáljuk a módszer alkalmazási lehetőségeit különböző gyermekpszichiátriai populációknál: szorongásos és hangulatzavarok, viselkedési problémák, traumatizáció, fejlődési zavarok esetén. Kitérünk a fejlődési szint figyelembevételének szempontjaira és a szülők bevonásának kérdéseire.

4. NAP – 2026. május 9. (szombat)
13. előadás (9:30–11:00)

Gyakorlatok és esettanulmányok a Hatképes Történet és a Hétlépcsős elemzés alkalmazására I.

Előadók: Pap Erika – klinikai szakpszichológus, szimbólumterapeuta, MBT terapeuta és: Komáromi Erzsébet Katalin – művészetterapeuta, iparművész

A záró napon a résztvevők gyakorlati alkalmazási készségeiket mélyítik esettanulmányok elemzésén keresztül. Az első blokkban írott történeteket és az azokhoz tartozó rajzokat elemzünk közösen, alkalmazva a Hétlépcsős elemzés keretét.

A kis csoportos munka során a résztvevők önállóan értelmeznek eseteket, majd közös megbeszélésen ütköztetik elemzéseiket. Ez a folyamat segít fejleszteni az értelmezési készségeket és tudatosítani a szubjektív torzítások lehetőségét.

14. előadás (11:30–13:00)

Gyakorlatok és esettanulmányok a Hatképes Történet és a Hétlépcsős elemzés alkalmazására II.

A második gyakorlati blokkban a hangsúly a képzőművészeti alkotások elemzésén van. Megvizsgáljuk, milyen többletinformációt hordoznak a vizuális elemek: a színhasználat, a térkitöltés, a figurák ábrázolása, a vonalvezetés.

A résztvevők gyakorolják a verbális (történet) és vizuális (rajz) tartalmak integrált értelmezését. Megvizsgáljuk, mit tegyünk, ha a kettő ellentmond egymásnak, és hogyan használjuk ezt az inkongruenciát a terápiás munkában.

15. előadás (14:00–15:30)

A módszer adaptálása különböző terápiás helyzetekben: gyerekektől felnőttekig 

A Hatképes Történet Módszere rugalmasan adaptálható különböző korosztályokhoz és klinikai populációkhoz. Az előadás során áttekintjük az adaptáció szempontjait és a szükséges módosításokat.

Gyermekeknél az instrukciók egyszerűsítése, a játékos elemek bevonása és a szülő jelenlétének kérdése merül fel. Serdülőknél az autonómia tisztelete és az ellenállás kezelése a fókusz. Felnőtteknél a módszer kombinálható verbális terápiás technikákkal. Idős klienseknél a reminiszcencia-terápiával való kapcsolódási pontok relevánsak.

16. előadás (16:00–17:30)

A képzés összegzése és a további szakmai fejlődés lehetőségei

A záró blokk során a résztvevők bemutatják azokat a kérdéseket, tapasztalatokat és eseteket, amelyek a képzésen megismert módszertanok saját klinikai gyakorlatukban történő alkalmazása során felmerültek. A szupervíziós jellegű megbeszélés lehetőséget ad a visszajelzésre és a közös gondolkodásra.

Összefoglaljuk a képzés során elsajátított ismereteket és készségeket, és áttekintjük a további szakmai fejlődés lehetőségeit: haladó képzések, szupervíziós csoportok, szakmai közösségek. A résztvevők irodalomjegyzéket és gyakorlati útmutatót kapnak a módszer önálló alkalmazásához.

A képzés módszertana

A képzés sajátélményű foglalkozások, elméleti előadások, videóelemzések, esettanulmányok és kiscsoportos gyakorlatok kombinációjával zajlik. A sajátélményű blokkok lehetőséget adnak a módszer személyes megtapasztalására, ami elengedhetetlen a hiteles terápiás alkalmazáshoz. Az elméleti blokkok a kutatási evidenciákat és a klinikai alkalmazás kereteit dolgozzák fel.

Kapcsolattartó: Szabó Annamária

Jelentkezés: kepzes@murmo.hu
Bővebben:https://murmo.hu/kollegaknak/kepzeseink/
- **Event URL**: https://allevents.in/budapest/hatrészes-és-hatképes-történet-módszere-és-a-hétlépcsős-elemzés/200029387995334
- **Event Categories**: festivals, music, entertainment
- **Interested Audience**: 
  - total_interested_count: 76

## Ticket Details

- **Ticket URL**: http://facebook.com/200029387995334?utm_source=AllEvents.in&utm_medium=event-discovery-platform&utm_campaign=budapest-events

## Event venue details

- **city**: Budapest
- **state**: BU
- **country**: Hungary
- **location**: Győri út 2./c 2. emelet, Budapest, Hungary, 1123
- **lat**: 47.49352
- **long**: 19.02705
- **full address**: Győri út 2./c 2. emelet, Budapest, Hungary, 1123

## Event Organizer details

- **affiliate_id**: 2
- **organizer**: murmo (https://allevents.in/org/murmo/7499968)

## Event gallery

- **Alt text**: banner
  - **Image URL**: https://cdn-az.allevents.in/events4/banners/57d6f0b442bd98fee512ab50641b8073136a97dd645ca03af100e661f9f17007-rimg-w1200-h632-dc0100b7-gmir?v=1773022756
- **Alt text**: thumbnail
  - **Image URL**: https://cdn-az.allevents.in/events4/banners/e446084a8636bc1a25ca67f0e02e35fe3835da027729184d6390ae06f4997638-rimg-w300-h300-dc0201b7-gmir?v=1773022756

## FAQs

- **Q**: When is the event happening?
  - **A:** Sat, 21 Mar, 2026 at 09:00 am
- **Q**: Where is the event happening?
  - **A:** Győri út 2./c 2. emelet, Budapest, Hungary, 1123
- **Q**: Who is organizing the event?
  - **A:** murmo
- **Q**: What type of event is this?
  - **A:** festivals, music, entertainment
- **Q**: Where can I find ticket details about Hatrészes és Hatképes Történet Módszere és a Hétlépcsős elemzés ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Festival",
        "name": "Hatrészes és Hatképes Történet Módszere és a Hétlépcsős elemzés",
        "image": "https://cdn-az.allevents.in/events4/banners/57d6f0b442bd98fee512ab50641b8073136a97dd645ca03af100e661f9f17007-rimg-w1200-h632-dc0100b7-gmir?v=1773022756",
        "startDate": "2026-03-21",
        "url": "https://allevents.in/budapest/hatrészes-és-hatképes-történet-módszere-és-a-hétlépcsős-elemzés/200029387995334",
        "location": {
            "@type": "Place",
            "name": "Győri út 2./c 2. emelet, Budapest, Hungary, 1123",
            "address": {
                "@type": "PostalAddress",
                "streetAddress": "Győri út 2a, Budapest 1123, Magyarország",
                "addressLocality": "Budapest",
                "addressRegion": "BU",
                "addressCountry": "HU"
            },
            "geo": {
                "@type": "GeoCoordinates",
                "latitude": "47.49352",
                "longitude": "19.02705"
            }
        },
        "eventAttendanceMode": "https://schema.org/OfflineEventAttendanceMode",
        "description": "Akkreditált képzésünk célja, hogy a résztvevők elsajátítsák a Mooli Lahad professzor által kifejlesztett Hatrészes Történet Módszerét (Six-Part Story Method, 6PSM) és a hozzá kapcsolódó Hétlépcsős elemzési keretet, valamint Pap Erika és Komáromi Erzsébet nevéhez köthető Hatképes Történet módszerét.",
        "organizer": [
            {
                "@type": "Organization",
                "name": "murmo",
                "url": "https://allevents.in/org/murmo/7499968",
                "description": "MURMO - Art of the Soul\n\nA MURMO a lelki építkezés helyszíne, ahol egy biztonságos terápiás kapcsolatban foglalkozhatunk az önmegismeréssel."
            }
        ]
    }
]
```